PATVIRTINTA

 Kretingos lopšelio-darželio „Pasaka“

 direktoriaus 2020 m. vasario 27 d. įsakymu Nr.V1-9

**DARBO NUOTOLINIU BŪDU**

 **KRETINGOS LOPŠELYJE-DARŽELYJE „PASAKA“**

**T A I S Y K L Ė S**

**I SKYRIUS**

**BENDROSIOS NUOSTATOS**

1. Darbo nuotoliniu būdu Kretingos lopšelyje-darželyje „Pasaka“ (toliau – Lopšelis-darželis) taisyklės (toliau – Taisyklės) nustato darbuotojams priskirtų dalies darbo funkcijų atlikimo nuotoliniu būdu sąlygas ir tvarką.
2. Nuotolinis darbas – darbo atlikimo būdas, kai darbuotojas atlieka dalį jam priskirtų darbo funkcijų ir dirba dalį darbo laiko nuotoliniu būdu, sulygtoje šalims priimtinoje kitoje negu darbovietė vietoje.
3. Darbuotojui pageidaujant, jeigu jo veiklos pobūdis ir specifika leidžia jam priskirtas funkcijas atlikti ne Lopšelio-darželio patalpose, leidžiama dalį darbo laiko dirbti nuotoliniu būdu iš anksto suderinus su Lopšelio-darželio direktoriumi.

**II SKYRIUS**

**NUOTOLINIO DARBO ORGANIZAVIMAS**

1. Darbuotojas privalo užtikrinti, kad jo pasirinkta nuotolinio darbo vieta atitiktų darbuotojų darbo saugą ir sveikatos apsaugą reglamentuojančių teisės aktų reikalavimus. Jeigu darbuotojui kyla neaiškumų dėl vietos atitikties nustatytiems reikalavimams, darbuotojas turi kreiptis į Lopšelio-darželio direktorių. Darbuotojas privalo rūpintis savo paties ir kitų asmenų, kurie galėtų nukentėti dėl netinkamo darbuotojo elgesio ar klaidų, sauga ir sveikata, taip pat tinkamu įrangos ir darbo priemonių naudojimu ir apsauga.
2. Darbuotojas, kurių veiklos pobūdis ir specifika leidžia jam priskirtas funkcijas atlikti ne Lopšelio-darželio patalpose, pateikia prašymą (priedas pridedamas) Lopšelio-darželio direktoriui dėl leidimo dirbti nuotoliu būdu.
3. Prašyme dėl leidimo dirbti nuotoliniu būdu privaloma nurodyti (žr. priedas):
	1. nuotolinio darbo atlikimo vietą (tikslus adresas, kur bus dirbama);
	2. telefono numerį, kuriuo bus pasiekiamas, ir elektroninio pašto adresą;
	3. nuotolinio darbo atlikimo savaitės dienos;
	4. nuotolinio darbo pradžios ir pabaigos laiką;
	5. patvirtinti, kad nuotolinio darbo vieta, naudojamos darbo priemonės, įranga atitinka būtinus saugos ir sveikatos reikalavimus;
	6. patvirtinti įsipareigojimą laikytis nuotolinio darbo saugos reikalavimų darbo funkcijų atlikimo metu, taip pat patvirtinti, kad jeigu trauma bus patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nesusijusiomis aplinkybėmis, įvykis nebus laikomas nelaimingu atsitikimu darbe.
4. Lopšelio-darželio direktorius, gavęs darbuotojo prašymą dėl leidimo dirbti nuotoliniu būdu, įvertina prašyme pateiktą informaciją ir priima sprendimą:

7.1. jei darbuotojui leidžiama dirbti nuotoliniu būdu, rengiamas įsakymas;

7.2. jei nustatomos aplinkybės, dėl kurių neleidžiama dirbti nuotoliniu būdu, parengiama motyvuota išvada, su kuria supažindinamas darbuotojas.

1. Darbuotojas, dirbantis nuotolinį darbą, privalo:
	1. nustatytu darbo laiku užtikrinti darbo funkcijų atlikimui reikalingą bendravimą, atsakyti į elektroninius laiškus, atsiliepti į skambučius, t. y. nuotolinio darbo metu darbuotojas turi būti pasiekiamas jo nurodytu telefonu, o praleidęs skambučius perskambinti ne vėliau kaip per vieną valandą;
	2. prireikus, Lopšelio-darželio darbo laiku, per su tiesioginiu vadovu suderintą terminą atvykti į Lopšelį-darželį arba kitą nurodytą vietą atlikti savo funkcijų;
	3. pagal kompetenciją dalyvauti visuose dalykiniuose susitikimuose, svarstymuose, posėdžiuose, kurie vyksta darbuotojo nuotolinio darbo dieną; nuotolinio darbo dienos nėra nukeliamos ar sukeičiamos.
2. Darbuotojui, pagal nustatytą grafiką dirbančiam nuotolinį darbą, užduotys skiriamos žodžiu, elektroniniu paštu arba kitomis ryšio priemonėmis. Darbuotojas apie atliktą užduotį privalo informuoti tiesioginį vadovą.
3. Lopšelio-darželio direktorius netvirtina darbuotojo prašymo leisti dirbti nuotoliniu būdu arba panaikina leidimą dirbti nuotolinį darbą, esant vienai ar kelioms toliau nurodytoms aplinkybėms:
	1. darbas nuotoliniu būdu daro neigiamą įtaką darbuotojo darbo kokybei;
	2. darbuotojas netinkamai vykdo savo darbo funkcijas;
	3. darbuotojas dėl veiklos pobūdžio ir specifikos negali atlikti priskirtų funkcijų ne Lopšelio-darželio patalpose;
	4. darbuotojas neužtikrina duomenų ir informacijos saugumo;
	5. darbuotojas turi galiojančių darbo drausmės pažeidimų, susijusių su tokia darbo organizavimo forma;
	6. darbuotojas piktnaudžiauja galimybe dirbti nuotoliniu būdu.
4. Dirbant mokytojo nuotolinį darbą, pašalinius darbus, nesusijusius su ugdomąja veikla, dirbti griežtai draudžiama.
5. Teisę patikrinti, ar darbuotojas, dirbantis nuotolinį darbą, laikosi Taisyklių, turi Lopšelio-darželio direktorius.

**III SKYRIUS**

**BAIGIAMOSIOS NUOSTATOS**

1. Užduočių formavimas ir atsiskaitymas už jų rezultatus nesiskiria nuo darbo nenuotoliniu būdu metu formuojamų užduočių ir atsiskaitymo už jas.
2. Šios Taisyklės privalomos visiems Lopšelio-darželio darbuotojams, pateikusiems prašymą dirbti nuotoliniu būdu. Šie darbuotojai su šiomis Taisyklėmis bei jos pakeitimais, papildymais supažindinami pasirašytinai ir įsipareigoja jų laikytis. Šių Taisyklių pažeidimai gali būti laikomi darbo pareigų pažeidimais, už kuriuos gali būti taikoma atsakomybė, numatyta Lietuvos Respublikos darbo kodekse.
3. Lopšelis-darželis turi teisę iš dalies arba visiškai pakeisti šias Taisykles, bet jos turi atitikti teisės aktų nustatytus reikalavimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kretingos lopšelio-darželio „Pasaka“

 direktoriaus 2020 m. vasario 27 d. įsakymas Nr.V1-9

 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo pareigos)

Kretingos lopšelio-darželio

„Pasaka“ direktorei

**PRAŠYMAS DIRBTI NUOTOLINIU BŪDU**

20..

Kretinga

Prašau man leisti dirbti nuotoliniu būdu:

1. nuotolinio darbo atlikimo vieta (tikslus adresas, kur bus dirbama):\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

2. telefono numeris, kuriuo busiu pasiekiamas, ir elektroninio pašto adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

3. nuotolinio darbo atlikimo savaitės dienos\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

4. nuotolinio darbo pradžios laikas \_\_\_\_\_\_\_\_\_\_\_\_\_\_\_\_\_\_\_pabaigos laikas\_\_\_\_\_\_\_\_\_\_\_\_\_\_\_\_\_\_ .

*Patvirtinu, kad nuotolinio darbo vieta, naudojamos darbo priemonės, įranga atitinka būtinus saugos ir sveikatos reikalavimus.*

*Patvirtinu įsipareigojimą laikytis nuotolinio darbo saugos reikalavimų darbo funkcijų atlikimo metu, taip pat patvirtinu, kad jeigu trauma bus patirta laiku, kuris pagal susitarimą nepriskiriamas darbo laikui, arba su darbo funkcijų atlikimu nesusijusiomis aplinkybėmis, įvykis nebus laikomas nelaimingu atsitikimu darbe.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas)